இலக்கியத்துக்கு, சுதந்திரமான தேடலுக்கான வாய்ப்பு தேவை. படைப்பியக்கத்தை அது நிகழும்போது கட்டுப்படுத்துவது கூடாது. அப்போது அது படைப்பாக இருக்காது ஆகவே இன்றைய நிலையில் நல்ல படைப்புகளை பிரபல இதழ்களில் எழுத இயலாது. ஓரளவு சமரசம் செய்துகொண்ட ஆக்கங்கள் மூலம் தன்னை வாசகர்களுக்கு அறிமுகம் செய்து கொள்ளலாம். தன் நூல்கள் குறித்த தகவல்களைக் கொண்டு சேர்க்கலாம். நான், எஸ்.ராமகிருஷ்ணன் எல்லாம் செய்வது இதையே.